«Παγώνει» η Ανεξάρτητη Αρχή Δημοσίων Εσόδων τις αλλαγές της μόνιμης κατοικίας.

Με απόφαση του διοικητή της Αρχής, Γιώργου Πιτσιλή, οι υπηρεσίες της ΑΑΔΕ σταματούν να εξετάζουν τις σχετικές δηλώσεις που κάνουν οι φορολογούμενοι ηλεκτρονικά, με στόχο την αποτροπή κατάχρησής τους, ενόψει της περιόδου του Πάσχα κι ενώ η χώρα βρίσκεται στην κορύφωση της προσπάθειας αποφυγής της διασποράς της επιδημίας του κορωνοϊού.

Η απόφαση εντάσσεται στο πλαίσιο των έκτακτων μέτρων, που εφαρμόζονται για την απαγόρευση της κυκλοφορίας, και ισχύει για όσο παραμένουν σε εφαρμογή τα συγκεκριμένα μέτρα.

Σημειώνεται ότι, με νεότερη απόφαση, θα καθοριστούν οι περιπτώσεις, για τις οποίες θα εξετάζονται τα σχετικά αιτήματα.